частни домакинства, така и от подизвадката от домакинства, отговаря на изискванията за разпределение, заложени в параграфи 2 и 3, във възможно най-голяма степен;
 б)
 подизвадката от домакинства включва най-малко една вълна на тримесечие или най-малко 15 000 домакинства.
 9. Държавите членки, които използват:
 а)
 извадка от лица:
 б)
 подизвадка от домакинства, както е определена в параграф 8; и
 в)
 подизвадка за осемгодишните подробни теми, различна от подизвадката от домакинства;
 предават, за всички членове на домакинствата, към които принадлежат лицата, избрани да отговарят през дадена година относно осемгодишната подробна тема, и за същите референтни периоди, всички части от темите „Технически елементи“ и „Характеристики на лицата и домакинствата“, които също са част от минималния набор от променливи.
 Това предаване се прилага за осемгодишните подробни теми „Положението на мигрантите и техните преки потомци на пазара на труда“, „Пенсия и участие на пазара на труда“ и „Съвместяване на професионалния и семейния живот“.
 Член 7
 Периоди и методи за събиране на данни
 1. Интервютата, чрез които се събира информация за областта на работната сила, се провеждат през седмицата, непосредствено следваща референтната седмица, и не повече от 5 седмици след нея.
 2. В надлежно обосновани случаи и само доколкото това е необходимо, периодът за провеждане на интервю може да бъде допълнително удължен.
 3. Интервютата се провеждат чрез компютърно подпомагани методи за провеждане на интервю, като компютърно подпомагано лично интервю (CAPI), компютърно подпомагано телефонно интервю (CATI) и компютърно подпомагано онлайн интервю (CAWI), освен в надлежно обосновани случаи.
 Член 8
 Методика за данните относно заетостта и безработицата
 1. Диаграмите относно последователността на въпросите за подробните теми „Трудов статус“, „Търсене на работа“, „Желание за работа“, „Готовност за започване на работа“, „Наличие на втора или повече работи“ и „Основен статут на активност (определен от лицето)“ съответстват на определеното в приложение II към настоящия регламент.
 2. Информация за променливите WKSTAT, ABSREAS, JATTACH, SEEKWORK, ACTMETNE и AVAILBLE, посочени в приложение I към настоящия регламент, се получава чрез интервю.
 3. За всички други променливи могат да бъдат използвани административни записи и всякакви други източници и методи, при условие че получените данни са с равностоен обхват и най-малко равностойно качество. Подходящите измерения за качество включват съпоставими и съгласувани определения и понятия, правилни референтни периоди и своевременност на наличните данни.
 Член 9
 Общи стандарти за редактиране, импутация, претегляне и оценяване
 1. За замяна или импутиране на информация за променливите WKSTAT, ABSREAS, JATTACH, SEEKWORK, ACTMETNE и AVAILBLE, посочени в приложение I към настоящия регламент, не се използват административни данни или данни от регистри, резултати от предишни интервюта и резултати от интервюта на друго лице. За определени групи лица могат да се прилагат опростени правила, както е посочено в приложение II към настоящия регламент.
 2. Когато информацията за други променливи липсва, е невалидна или несъвместима, при необходимост могат да бъдат прилагани методи за статистическа импутация, освен по отношение на променливата INCGROSS, посочена в приложение I към настоящия регламент, към която винаги се прилага статистическа импутация, ако случаите на липса на отговори надхвърлят 5 %.
 3. Референтната съвкупност за претегляне е съвкупността (действителна или прогнозна) на лицата с